CELEX: C2005/155/54
Language: et
Date: 2005-06-25 00:00:00
Title: Kohtuasi T-163/05: Der Bundesverband deutscher Banken e.V. 27. aprilli 2005. aasta hagi Euroopa Ühenduste Komisjoni vastu

25.6.2005   
            
            
               ET
            
            
               Euroopa Liidu Teataja
            
            
               C 155/28
            
         Der Bundesverband deutscher Banken e.V. 27. aprilli 2005. aasta hagi Euroopa Ühenduste Komisjoni vastu
   (Kohtuasi T-163/05)
   (2005/C 155/54)
   Kohtumenetluse keel: saksa
   Der Bundesverband deutscher Banken e.V., asukoht Berliin, esitas 27. aprillil 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindajad on advokaadid H.-J. Niemeyer ja K.-S. Scholz, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               —
            
            
               tühistada komisjoni 20. oktoobri 2004. aasta otsus K (2004) 3931 lõplik COR — Landesbank Hessen-Thüringen — Girozentrale;
            
         
               —
            
            
               jätta kohtukulud hageja kanda.
            
         Õiguslikud alused ja peamised argumendid
   Hagi on esitatud komisjoni 20. oktoobri 2004. aasta otsuse peale K (2004) 3931 lõplik COR, mis puudutab Saksamaa riigiabi Landesbank Hessen-Thüringen-Girozentrale'le (Helaba). Vaidlustatud otsuses väidab komisjon muuhulgas, et loobumine porportsionaalsest 0,3 %-lisest tasust aastas Hesseni liidumaa poolt Helaba'le antud kapitali eest kujutab endast ühisturuga vastuolus olevat riigiabi.
   Hageja väidab, et vaidlustatud otsus rikub EÜ asutamislepingu artikli 87 esimest lõiget, sest:
   
               —
            
            
               komisjon on lähtunud tavapärase tasu kindlakstegemisel valest hindamisperioodist ning on seetõttu kohaldanud valesti turumajandusel põhineva kapitalimahutuse kriteeriumit;
            
         
               —
            
            
               saadud kapitali on õiguslikult ja majanduslikult valesti hinnatud;
            
         
               —
            
            
               tasu aluseks olev kapitalbaas on valesti määratud;
            
         
               —
            
            
               komisjon on määranud valesti proportsionaalse tasu Helaba kapitalimahutuse eest.
            
         Lisaks väidab hageja, et vaidlustatud otsus tuleb tühistada, kuna see rikub EÜ asutamislepingu artiklis 253 toodud põhjendamiskohustust. Hageja leiab, et Helaba kõikide refinantseerimiskulude mahaarvestamine selle tõttu, et kapitalimahutus ei olnud likviidne, toimus piisava põhjenduseta. Selline refinantseerimiskulude mahaarvestamine rikub hageja arvates ka EÜ asutamislepingu artikli 87 lõiget 1.